fi fr fi fi fi fi fi fi fi fi fi fi mr fi en en fi fi fi fi pl fi fi fi fi en fr fi fi fi fi fi fi fi fi fi fi mr fi en en fi fi fi fi pl fi fi fi fi en fi en en fi fi en es en fi fi fi fi fi fi et it hu en fi fi fi km fi en fi fi et es en en fi fi fi fi fi en fi fi fi it hu fi fi fi fi fi en fi hu km ceb it hu km fi fi fi km fi en fi fi fi fi en fi en eo en en en en en en en en en en en en en en en en en en en id en en en fi en fi fr fi fi fi fi fi et es fi fi fi fi hbs_lat en en fi ca fi fi
MDS testaa: Maukkaan mausteiset glögit - YFK
Pitkän marraskuun jälkeen pimeydestä alkaa kuulua liikettä. MDS:n testiryhmä alkaa nousta koloistaan harmaaseen päivään ja sateeseen, sillä heitä on kutsuttu. Pikkujoulukausi on peruttu Uudenmaan koronarajoitusten takia, mutta kysymys on silti huulillamme, mikä on se glögi, joka vie meidät joulutunnelmaan, vaikka keskellä karanteenia.
​Testiryhmämme on jaettu entistä pienempiin ryhmiin kertomaan jälleen armottomat arvionsa vuoden juhlajuomauutuuksista, sekä klassikoista. Nämä sielun ja ruumiin lämmikkeet on koottu paikallisista vähittäismyyntiliikkeistä, jotta kaikilla olisi mahdollisuus jakaa kokemuksemme mausteisista herkuista, joita nautitaan hetken aikaa vuodesta, ja toivottavasti sitten voidaan pitää loppuvuosi väliä.
Mukavan makea, viini ei paljoa potki, eikä tosin kyllä mausteetkaan, dokabiliteetti korkea, jos sitä etsii.
Sokeria enemmän kuin redbullissa (valitettavasti ei sponsori), ei maistu eikä haise miltään.
Saako tämmöistä edes opiskelijalle juottaa?
6,9 / Marlin glögitiiviste, glögiksi 0,5/5​
Kanelinen tuoksu, maussa aavistus mantelia, glögi maistuu.
Voimakas tuoksu, mantelinen maku, jota voi verrata Disaronnoon.
Tässä tiivistyy Tallinnan sielunmaisema: kostea, lämmin, voimakas hyökkäys, suuvesi, jonka tunnet vielä aamulla. Ei hyvästä sinulle mutta silti haluat sitä vain lisää.
Miellyttävä tuoksu, kaneli erottuu selvästi ja rommi erottuu hyvin, muttei liian vahvana. Hyvä glögi, päivän paras.
Jos Sauli tykkää, niin tykkään minäkin
Mukava kielituntuma, tunkkainen tuoksu mutta maku sopivan hapokas, erinomaista.
Epäilen että halpa kopio esikuvastaan, muuten Linnan Juhlissa juotaisiin Marabelloa.
Mausteinen tuoksu, kielellä erotettavissa kanaliemikuution ja ananaslimonadin makuja, silti hienostunut.
Kesäinen juhannusjuoma, eli kelinkin puolesta sopii näin marraskuun lopulle.
Aritmeettinen keskiarvo 2,54 / 5,14, presidentin allekirjoituksella
Blossa Vuosikertaglögi 2020 Minttutee
Tukeva, makea, hedelmäinen, pyörryttävä. Tällä juomalla juhlatunnelmaan pääsee pikemmin kuin metrolla keskustaan.
Simamainen, kaukana glögin mausta, hammastahnan jälkimaku.
Kulmikas tuotos, jonka voimakkaat aromit herättävät epäilyksen juoman alkuperästä, kenties ruotsalaiset yrittivät tehdä pirtusta juotavaa?
Onpas hirveetä, tulee ihan lapsuusvuosien joulut mieleen.
​Erikoinen yhdistelmä käyttää minttuteetä glögiin, mutta se toimii (toim. huom. n=1)
Glühwein, Alpen Glizern (luomu)
Nahkahousuinen, mausteinen, viinitön kokonaisuus, josta tulee mieleen enemmän Karjupukki kuin Joulupukki.
Ei glöginen eikä punaviininen, jos ei osaa päättää mitä haluaa niin sopivan harmaa ja mitäänsanomaton.
Jos ei pidä glögistä, niin voi sitten juoda vaikka tätä, marjamehua Alkon pullossa.
Muhkea väri antaa lupauksia, joita maku ei täytä.
​Mehukattia lasipullossa / Elävä kissa
Ja näin meidän rohkea testiryhmämme on päässyt jälleen tehtävänsä päätökseen, ja on aika joulusaunan, näin marraskuun puolivälissä. Tämän jälkeen heidät voidaan unohtaa Helsingin talven sateiseen pimeyteen taas kolmen kuukauden ajaksi. Kotikoloihinsa ryömiessään heidän mieltään valaisee kuitenkin yksi toivon kipinä; he ovat nyt tuottaneet korvaamatonta perimätietoa lukijoillemme, me testasimme, jotta teidän ei tarvitse, vaan voitte suoraan valita parhaan.
​Kevään taas koittaessa kutsutorvi soi, ja testiryhmämme pääsee palaamaan sen asian ääreen mitä he parhaiten osaavat; vääntämään säälimättömät arvionsa hieroglyfeiksi paperille, josta ne käännetään ihmisten luettavaan muotoon näille lehden sivuille.
Joulupuuro saapuu, lähettäkää apurit kimppuun.
Kerhohuone Viikissä, YFK:n postitusosoite
PL 56 (Viikinkaari 5)
Sörnäisten rantatie 33C, 4. krs
Käärmeenpesän voi vuokrata yksityiskäyttöön.
© 2020 Yliopiston Farmasiakunta - Universitetets Farmaciekår ry